

**Қызылорда облысында ортақ су пайдалану қағидаларын белгілеу туралы**

Қызылорда облыстық мәслихатының 2019 жылғы 17 шілдедегі № 334 шешімі. Қызылорда облысының Әділет департаментінде 2019 жылғы 19 шілдеде № 6851 болып тіркелді.

      Ескерту. Тақырыбы жаңа редакцияда - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      "Қазақстан Республикасының Су кодексі" Қазақстан Республикасының 2003 жылғы 9 шілдедегі Кодексінің 38-бабының 1) тармақшасына және "Ортақ су пайдаланудың үлгілік қағидаларын бекіту туралы" Қазақстан Республикасы Ауыл шаруашылығы министрінің 2015 жылғы 20 наурыздағы № 19-1/252 (нормативтiк құқықтық актiлерді мемлекеттiк тіркеу тізілімiнде № 11434 болып тіркелген) бұйрығына сәйкес Қызылорда облыстық мәслихаты ШЕШІМ ҚАБЫЛДАДЫ:

      1. Қоса беріліп отырған Қызылорда облысында ортақ су пайдалану қағидалары белгіленсін.

      Ескерту. 1-тармақ жаңа редакцияда - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      2. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қызылорда облыстық мәслихатының*  *кезекті 34-сессиясының төрағасы* | *Н. Әмитов* |
| *Қызылорда облыстық*  *мәслихатының хатшысы* | *Н. Байқадамов* |

|  |  |
| --- | --- |
|  | Қызылорда облыстық мәслихатының |
|  | 2019 жылғы 17 шілдедегі |
|  | № 334 шешімімен бекітілген |

**Қызылорда облысында ортақ су пайдалану қағидалары**

      Ескерту. Қосымша жаңа редакцияда - Қызылорда облыстық мәслихатының 29.05.2020 № 436 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      1. Осы Қызылорда облысында ортақ су пайдалану қағидалары (бұдан әрі – Қағидалар) Қазақстан Республикасының Су Кодексінің (бұдан әрі – Кодекс) 38-бабының 1) тармақшасына, 65-бабының 4-тармағына, "Ортақ су пайдаланудың үлгілік қағидаларын бекіту туралы" Қазақстан Республикасы Ауыл шаруашылығы министрінің 2015 жылғы 20 наурыздағы № 19-1/252 бұйрығына (Нормативтік құқықтық актілерді мемлекеттік тіркеу тізілімінде № 11434 болып тіркелген) сәйкес әзірленді және Қызылорда облысының өңірлік жағдайының ерекшелігін ескере отырып ортақ су пайдалану тәртібін айқындайды.

      Ескерту. 1-тармақ жаңа редакцияда - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      2. Ортақ су пайдалану халықтың мұқтаждарын қанағаттандыру үшiн су объектiлерi жекелеген жеке немесе заңды тұлғаларға бекiтiлiп берiлмей және судың жай-күйiне әсер ететiн құрылыстар немесе техникалық құрылғылар қолданылмай жүзеге асырылады.

      3. Ортақ су пайдалануды жүзеге асыру үшін арнайы рұқсат талап етілмейді.

      4. Кодексте көзделген жағдайларды қоспағанда, жеке және заңды тұлғалардың ортақ су пайдалану объектілеріне халықтың кіруін қоршаулар, күзет пункттерін, тыйым салатын белгілер орнату жолымен шектеуіне жол берілмейді.

      5. Экологиялық, техникалық және халықтың санитариялық-эпидемиологиялық қауiпсiздiгi мақсатында ортақ су пайдалану шектелуi немесе оған тыйым салынуы мүмкiн.

      6. Ортақ су пайдалануға:

      1) шаруашылық-ауыз су мақсаттарын қанағаттандыру үшін;

      2) ықтимал сел қаупі бар су объектілерін қоспағанда, рекреациялық мақсаттарда, жаппай демалу, туризм және спорт мақсаттарында;

      3) кеме қатынасы және шағын кемелерді пайдалану үшін;

      4) мал суару үшін су объектілерін пайдалану жатады.

      7. Шаруашылық-ауыз су мақсаттарын қанағаттандыру үшін жер үсті су көздерінен су алу судың жай-күйiне әсер ететiн құрылыстар немесе техникалық құрылғылар қолданылмай жүзеге асырылады.

      8. Су объектілері мен су шаруашылығы құрылысжайларындағы көпшіліктің демалуына, туризм мен спортқа арналған жерлерді экологиялық талаптар мен адам өмірінің қауіпсіздігін сақтай отырып, су қорын пайдалану және қорғау, сумен жабдықтау, су бұру саласындағы, қоршаған ортаны қорғау саласындағы және халықтың санитариялық-эпидемиологиялық салауаттылығы саласындағы уәкілетті органдармен келісім бойынша Қызылорда облысының әкімдігі белгілейді.

      9. Кеме қатынасы санатына жатқызылған Қазақстан Республикасының жер үстi су объектiлерi, оларды осы мақсаттарға пайдалануға толық немесе iшiнара тыйым салынған не олар оқшау пайдалануға берiлген жағдайларды қоспағанда, ортақ пайдаланудағы су жолдары болып табылады.

      Су объектiлерiн кеме қатынасы санатына жатқызу тәртiбi, кеме қатынасы, әуе кемелерінің ұшуы (қонуы) үшін пайдаланылатын кеме қатынасы су жолдарының тiзбесi және оларды пайдалану қағидалары Кодекстің 105-бабының 3-тармағына сәйкес бекітілетін қағидаларға сәйкес жүзеге асырылады.

      10. Су объектiлерiн мал суару үшiн пайдалануға санитарлық қорғау аймақтарынан тыс жерде және суат алаңдары мен су объектiлерiнiң ластануы мен қоқыстануын болғызбайтын басқа да құрылғылар болған жағдайда жол берiледi.

      11. Қызылорда облыстық мәслихаты мәслихаттың кезекті немесе кезектен тыс сессиясы барысында азаматтардың өмірі мен денсаулығын сақтау мақсатында өңірлік жағдайлардың ерекшеліктерін ескере отырып, ортақ су пайдалану қағидаларында өңірдің аумағында орналасқан су объектілерінде шомылу, ауыз су және тұрмыстық қажеттіліктерге су алу, мал суару, шағын кемелерде және басқа да жүзу құралдарында жүзу жүзеге асырылмайтын жерлерді айқындайды.

      Ескерту. 11-тармақ жаңа редакцияда - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      11-1. "Су айдындарындағы қауіпсіздік қағидаларын бекіту туралы" Қазақстан Республикасы Ішкі істер министрінің 2015 жылғы 19 қаңтардағы № 34 бұйрығының (Нормативтік құқықтық актілерді мемлекеттік тіркеу тізілімінде № 10335 болып тіркелген) талаптарына сәйкес су айдындарының қауіпті және шомылу үшін жабдықталмаған учаскелерінде жергілікті атқарушы органдар су айдындарында тыйым салатын және ескертетін қауіпсіздік белгілерін орнатады.

      Жабдықталмаған су айдындарында және "Суға түсуге тыйым салынады" деген белгілер орнатылған жерлерде шомылуға болмайды.

      Ескерту. Шешім 11-1-тармақпен толықтырылды - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      11-2. Азаматтардың өмірі мен денсаулығын сақтау мақсатында Қызылорда облысының аумағында орналасқан су объектілерінде шомылуға тыйым салынған жерлер осы Қағидалардың қосымшасына сәйкес айқындалсын.

      Ескерту. Шешім 11-2-тармақпен толықтырылды - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      12. Қызылорда облысының әкімдігі тиісті аумақтарда орналасқан су объектілерінің, сумен жабдықтау және су бұру жүйелерінің жай-күйі туралы халықты хабардар етуді жүзеге асырады.

      13. Оқшау немесе бірлесіп су пайдалануды жүзеге асыратын су пайдаланушы, егер Қызылорда облыстық мәслихатының шешімдерінде өзгеше белгіленбесе, Кодекстің 67-бабының 3-тармағына және 68-бабының 4-тармағына сәйкес ортақ су пайдалану шарттары немесе оған тыйым салу туралы жариялайды.

      14. Ортақ су пайдаланудың шарттарын немесе оған тыйым салынатынын жариялау үшін оқшау немесе бірлесіп су пайдалануды жүзеге асыратын су пайдаланушы Қызылорда облыстық мәслихатына ортақ су пайдаланудың шарттарын немесе оған тыйым салынатынын белгілеудің қажеттігі негізделген ұсыныс енгізеді.

      Ескерту. 14-тармақ жаңа редакцияда - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      15. Қызылорда облыстық мәслихаты мәслихаттың кезекті немесе кезектен тыс сессиясы барысында ортақ су пайдаланудың шарттарын немесе оған тыйым салынатынын белгілеу бойынша тиісті шешім қабылдайды және оны үш жұмыс күні ішінде су пайдаланушыға жолдайды.

      16. Жарияланған ортақ су пайдаланудың шарттары немесе оған салынатын тыйымдар шаруашылық-ауыз су мақсаттарын қанағаттандыру үшін ортақ су пайдалануды жүзеге асыруды шектемеуі тиіс.

      17. Су пайдаланушы Қызылорда облыстық мәслихатынан оң шешім алғаннан кейін бұқаралық ақпарат құралдары арқылы, сондай-ақ, арнайы ақпараттық белгілер арқылы халықты шомылуға жол берілмейтіні және ортақ су пайдалануды жүзеге асырудың басқа шарттары туралы хабардар етуді қамтамасыз етеді.

      18. Ортақ су пайдалану үшін су объектілерін пайдалану кезінде жеке және заңды тұлғалар:

      1) су объектілерін ұқыпты пайдалануы;

      2) су объектілерін пайдаланудың белгіленген режимін сақтауы;

      3) су объектілерінде мәдени, спорттық және басқа да іс-шараларды өткізу кезінде қауіпсіздік шараларын сақтауы;

      4) су объектілерін және іргелес аумақтарын тиісті санитариялық нормаларға сай ұстауға, тұрмыстық, құрылыс және басқа да қалдықтармен қоқыстауға, іргелес аумақтарды ластаудың алдын алу және жою жөніндегі іс-шараларды уақытылы жүзеге асыруы тиіс.

      19. Ортақ су пайдаланудың су объектілерін пайдалану кезінде:

      1) су объектісін ластауға және қоқыстауға;

      2) шомылуға арналған орындарда киім жууға және жануарларды шомылдыруға;

      3) ескерту немесе тыйым салу жазулары бар арнайы ақпараттық белгілер қойылмаған орындарда шомылуға;

      4) арнайы ақпараттық белгілерді өз еркімен алып тастауға, бұзуға және жоюға;

      5) аумақта жанар-жағар май материалдарын сақтауға;

      6) көлікке жанар май құюды, жууды және жөндеуді жүзеге асыруға;

      7) су объектілерінде және оларға тікелей жақын жерде кәмелетке толмаған балаларды үлкендердің қарауынсыз тастауға;

      8) су акваториясында қозғалтқыштың қуаттылығы 40 ат күші және күші одан жоғары шағын көлемді кемелердің пайдаланылуына және қозғалуына (оның ішінде қолдан жасалған Байдалар) жол берілмейді.

      Ескерту. 19-тармаққа өзгерістер енгізілді - Қызылорда облыстық мәслихатының 17.03.2021 № 19; 27.10.2023 № 56 (алғашқы ресми жарияланған күнінен кейін күнтізбелік он күн өткен соң қолданысқа енгізіледі) шешімдерімен.

|  |  |
| --- | --- |
|  | Қызылорда облыстық мәслихатының 2019 жылғы 17 шілдедегі № 334 шешімімен бекітілген Қызылорда облысында ортақ су пайдалану қағидаларына қосымша |

**Қызылорда облысының аумағында орналасқан су объектілерінде шомылуға тыйым салынған жерлер**

      Ескерту. Шешім қосымшамен толықтырылды - Қызылорда облыстық мәслихатының 27.10.2023 № 56 шешімімен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

|  |  |  |  |  |  |  |
| --- | --- | --- | --- | --- | --- | --- |
| № | Су объектісінің атауы | Су объектісінің немесе учаскесінің орналасқан жері | Су объектілеріндегі орындар (еңдік пен бойлық координаттары) | | Коорди  наттар арасын  дағы қашық  тық | Ортақ суды пайдала  нуды шектеу |
| Координат  тың басталуы | Координат  тың аяқталуы |
| Қызылорда қаласы | | | | | | |
| 1 | Сырдария өзені | "КОПЭС" саяжай аймағы тұсындағы өзеннің  екі жақ жағалауы | 44.75728 ºC  65.55432 ºB | 44.76181 ºC  65.57808 ºB | 3000 метр | Шомылу жүзеге асырыл  майды |
| 2 | Тасбөгет кентіндегі Қызылорда су торабынан "Батыс Еуропа-Батыс Қытай" магистралды тас жолының 1815+700 шақырымындағы көпіріне дейінгі өзеннің  екі жақ жағалауы | 44.763511 ºC  65.536711 ºB | 44.759696 ºC  65.582654 ºB | 2000 метр | Шомылу жүзеге асырыл  майды |
| 3 | "Батыс Еуропа-Батыс Қытай" магистралды тас жолының 1815+700 шақырымындағы көпірінен Тасбөгет кентіндегі су тазалау станциясына дейінгі өзеннің  екі жақ жағалауы | 44.77536 ºC  65.53862 ºB | 44.77850 ºC  65.54422 ºB | 500 метр | Шомылу жүзеге асырыл  майды |
| 4 | "Арай" шағын ауданы тұсындағы өзеннің екі жақ жағалауы | 44.79824 ºC  65.49461 ºB | 44.81327 ºC  65.49522 ºB | 2000 метр | Шомылу жүзеге асырыл  майды |
| 5 | "Азаматтарға арналған үкімет" мемлекеттік корпорациясы" коммерциялық емес акционерлік қоғамының Қызылорда облысы бойынша филиалы – "Халыққа қызмет көрсету орталығы" департаменті тұсындағы өзеннің  екі жақ жағалауы | 44.82216 ºC  65.49609 ºB | 44.82950 ºC  65.49583 ºB | 1500 метр | Шомылу жүзеге асырыл  майды |
| 6 | "Азаматтарға арналған үкімет" мемлекеттік корпорациясы" коммерциялық емес акционерлік қоғамының Қызылорда облысы бойынша филиалы – "Халыққа қызмет көрсету орталығы" департаменті жанындағы  автокөлік көпірінен 3-ші іріленді  рілген кварталға дейінгі өзеннің екі жақ жағалауы | 44.84668 ºC  65.45633 ºB | 44.85748 ºC  65.45318 ºB | 1500 метр | Шомылу жүзеге асырыл  майды |
| 7 | "Мерей" шағын ауданы тұсындағы өзеннің  екі жақ жағалауы | 44.83939 ºC  65.46196 ºB | 44.85463 ºC  65.45686 ºB | 2000 метр | Шомылу жүзеге асырыл  майды |
| 8 | Т.Рысқұлов пен  М.Саламатов көшелерінің қиылысынан Тәуелсіздік көшесіне дейінгі өзеннің  екі жақ жағалауы | 44.86466 ºC  65.43121 ºB | 44.87498 ºC  65.42050 ºB | 1000 метр | Шомылу жүзеге асырыл  майды |
| 9 | Тәуелсіздік көшесінен "Қызылорда облысының денсаулық сақтау басқармасының "Облыстық фтизиопульмонология орталығы" шаруашылық жүргізу құқығындағы коммуналдық мемлекеттік кәсіпорнына дейінгі өзеннің  екі жақ жағалауы | 44.75704 ºC  65.55396 ºB | 44.76339 ºC  65.56381 ºB | 900 метр | Шомылу жүзеге асырыл  майды |
| 10 | "Қызылорда облысының денсаулық сақтау басқармасының "Облыстық фтизиопульмонология орталығы" шаруашылық жүргізу құқығындағы коммуналдық мемлекеттік кәсіпорнынан "Ягодка" саяжай аймағына дейінгі өзеннің  екі жақ жағалауы | 44.85588 ºC  65.45591 ºB | 44.87241 ºC  65.42155 ºB | 3000 метр | Шомылу жүзеге асырыл  майды |
| 11 | Сол жаға магистрал  ды каналы (Шіркейлі каналы) | Қызылорда су торабынан "Наурыз" шағын ауданына дейінгі каналдың  екі жақ жағалауы | 44.76328 ºC  65.53466 ºB | 44.78795 ºC  65.46693 ºB | 5000 метр | Шомылу жүзеге асырыл  майды |
| 12 | Оң жаға магистрал  ды каналы | Тасбөгет кентінен Қарауылтөбе елді мекеніне дейінгі каналдың  екі жақ жағалауы | 44.81208 ºC  65.57787 ºB | 44.76443 ºC  65.53765 ºB | 4000 метр | Шомылу жүзеге асырыл  майды |
| 13 | Белкөл кентіндегі көне көпірден Абай елді мекенінің көпіріне дейінгі каналдың  екі жақ жағалауы | 44.76016 ºC  65.57142 ºB | 44.74955 ºC  65.58967 ºB | 1000 метр | Шомылу жүзеге асырыл  майды |
| 14 | Байқадам су торабынан Қарауылтөбе және Досан елді мекендеріне дейінгі каналдың  екі жақ жағалауы | 44.87961 ºC  65.54675 ºB | 44.90125 ºC  65.56364 ºB | 1500 метр | Шомылу жүзеге асырыл  майды |
| 15 | Қалғандария  көлі | "ПМК-29" саяжай аймағы тұсындағы көлдің жағалауы | 44.72473 ºC  65.62443 ºB | 44.71528 ºC  65.68856 ºB | 2500 метр | Шомылу жүзеге асырыл  майды |
| 16 | Жаңадария каналы | "ПМК-66" саяжай аймағынан "Тепловик" бау-бақша кооперативіне дейінгі каналдың  екі жақ жағалауы | 44.72634 ºC  65.55215 ºB | 44.71006 ºC  65.53572 ºB | 1500 метр | Шомылу жүзеге асырыл  майды |
| Арал ауданы | | | | | | |
| 17 | Сырдария өзені | Қызылжар  елді мекені тұсындағы өзеннің  екі жақ жағалауы | 46.002455 ºC  61.757992 ºB | 46.023311 ºC  61.750837 ºB | 2000 метр | Шомылу жүзеге асырыл  майды |
| 18 | Аманөткел  елді мекені тұсындағы өзеннің  екі жақ жағалауы | 46.113488 ºC  61.508567 ºB | 46.097736 ºC  61.543048 ºB | 1500 метр | Шомылу жүзеге асырыл  майды |
| 19 | Хан елді мекені тұсындағы өзеннің  екі жақ жағалауы | 46.0652°С  61.3000°В | 46.0550°С  61.2957°В | 1000 метр | Шомылу жүзеге асырыл  майды |
| 20 | Аққұлақ елді мекені тұсындағы өзеннің  екі жақ жағалауы | 46.0421°С  61.2057°В | 46.0401°С  61.2019°В | 1000 метр | Шомылу жүзеге асырыл  майды |
| 21 | Ақлақ су торабының екі жақ беті | 46.107557 ºC  60.865016 ºB | 46.163418 ºC  60.882022 ºB | 1000 метр | Шомылу жүзеге асырыл  майды |
| 22 | Қамыстыбас көлі | Қазақстан Республикасы Экология және табиғи ресурстар министрлігі Балық шаруашылығы комитетінің "Қамыстыбас балық питомнигі" республикалық мемлекеттік қазыналық кәсіпорны тұсындағы учаске | 46.0904°С  61.4523°В | 46.0903°С  61.4521°В | 500 метр | Шомылу жүзеге асырыл  майды |
| 23 | "Кәрібөгет"  көпірінің тұсында | 46.0923°С  61.3752°В | 46.0930°С  61.3750°В | 100 метр | Шомылу жүзеге асырыл  майды |
| 24 | Кіші Арал теңізі | Көкарал су бөгетінің екі  жақ беті | 46.111516 ºC  60.782033 ºB | 46.365042 ºC  60.792710 ºB | 2500 метр | Шомылу жүзеге асырыл  майды |
| Қазалы ауданы | | | | | | |
| 25 | Сырдария өзені | Байқожа елді мекенінен Ақсуат елді мекеніне дейінгі өзеннің екі жақ жағалауы | 45.723723 ºC  62.941489 ºB | 45.728989ºC  62.925936 ºB | 1500 метр | Шомылу жүзеге асыры  лмайды |
| 26 | Ақсуат елді мекенінен Майлыбас теміржол станциясына дейінгі өзеннің екі жақ жағалауы | 45.812889 ºC  62.617268 ºB | 45.821383 ºC  62.610500 ºB | 1500 метр | Шомылу жүзеге асырыл  майды |
| 27 | Басықара су торабының жоғары су деңгейін өлшеу бекетінен төменгі су деңгейін өлшеу бекетіне дейінгі өзеннің екі жақ жағалауы | 45.760213 ºC  62.330145 ºB | 45.752806 ºC  62.295098 ºB | 800 метр | Шомылу жүзеге асырыл  майды |
| 28 | Қызылорда облысының білім басқармасының "Қазалы ауданы бойынша білім бөлімінің "Шағала" балаларды сауықтыру демалыс орталығы" коммуналдық мемлекеттік қазыналық кәсіпорнынан Абай елді мекенінің қалқымалы көпіріне дейінгі өзеннің екі жақ жағалауы | 45.741510 ºC  62.131177 ºB | 45.740309 ºC  62.104341 ºB | 1500 метр | Шомылу жүзеге асырыл  майды |
| 29 | Қарлан көпірінен Бірлік елді мекеніне дейінгі өзеннің  екі жақ жағалауы | 45.658944 ºC  61.942505 ºB | 45.686886 ºC  61.896273 ºB | 3000 метр | Шомылу жүзеге асырыл  майды |
| 30 | "Досқали" учаскесінен Әлсейіт қалқымалы көпіріне дейінгі өзеннің екі жақ жағалауы | 45.775360 ºC  61.692116 ºB | 45.783429 ºC  61.678272 ºB | 2000 метр | Шомылу жүзеге асырыл  майды |
| 31 | Оң жаға магистрал  ды каналы | Басықара елді мекенінен Қазалы қаласына дейінгі каналдың  екі жақ жағалауы | 45.760575 ºC  62.316547 ºB | 45.758303 ºC  62.311567 ºB | 600 метр | Шомылу жүзеге асырыл  майды |
| 32 | Қазалы қаласы тұсындағы  каналдың  екі жақ жағалауы | 45.776924 ºC  62.077437 ºB | 45.776764 ºC  62.075111 ºB | 300 метр | Шомылу жүзеге асырылмайды |
| 33 | Мариямкөл көлі | Тасарық елді мекені тұсындағы көлдің жағалауы | 45.511110 ºC  61.996221 ºB | 45.505053 ºC  61.928375 ºB | 7000 метр | Шомылу жүзеге асырыл  майды |
| 34 | Кәукей елді мекені тұсындағы көлдің жағалауы | 45.387871 ºC  61.803238 ºB | 45.373457 ºC  61.790594 ºB | 1200 метр | Шомылу жүзеге асырыл  майды |
| Қармақшы ауданы | | | | | | |
| 35 | Сырдария өзені | Дүр Оңғар  елді мекені тұсындағы өзеннің екі жақ жағалауы | 45.256639 ºC  64.249364 ºB | 45.279768 ºC  64.230549 ºB | 2000 метр | Шомылу жүзеге асырылмайды |
| 36 | Абыла  елді мекені тұсындағы өзеннің екі жақ жағалауы | 45.360528 ºC  64.203845 ºB | 45.392994 ºC  64.199627 ºB | 2000 метр | Шомылу жүзеге асырыл  майды |
| 37 | Сырдария өзенінің Қараөзек арнасына қосылған тұсынан "Шымкент-Самара" автокөлік көпіріне дейін | 45.47454 ºC  64.09183 ºB | 45.46932 ºC  64.06467 ºB | 3000 метр | Шомылу жүзеге асырыл  майды |
| 38 | Қорқыт  станциясының тұсындағы өзеннің екі жақ жағалауы | 45.591389 ºC  63.923217 ºB | 45.623972 ºC  63.908520 ºB | 2500 метр | Шомылу жүзеге асырыл  майды |
| 39 | Ақай елді мекені тұсындағы өзеннің екі жақ жағалауы | 45.59537 ºC  63.28597 ºB | 45.59747 ºC  63.25350 ºB | 200 метр | Шомылу жүзеге асырыл  майды |
| 40 | "Тастақ" учаскесінің тұсындағы өзеннің екі жақ жағалауы | 45.69902 ºC  63.02702 ºB | 45.70133 ºC  63.00049 ºB | 200 метр | Шомылу жүзеге асырыл  майды |
| 41 | Қараөзек арнасы | "Шығыс" каналынан Сырдария өзенінің Қараөзек арнасына қосылған тұсына дейін | 45.48049 ºC  64.11472 ºB | 45.47454 ºC  64.09183 ºB | 4000 метр | Шомылу жүзеге асырылмайды |
| Жалағаш ауданы | | | | | | |
| 42 | Қараөзек арнасы | Есет батыр елді мекенінен Жаңадария елді мекеніне дейінгі арнаның екі жақ жағалауы | 44.77878 ºC  64.62346 ºB | 44.77891 ºC  64.62799 ºB | 1500 метр | Шомылу жүзеге асырыл  майды |
| 43 | Сол жаға магистрал  ды каналы (Шіркейлі) | "Жалағаш-Бұқарбай батыр" автокөлік жолы көпірінің тұсындағы каналдың екі жақ жағалауы | 45.02736 ºC  64.64077 ºB | 45.02728 ºC  64.64089 ºB | 2500 метр | Шомылу жүзеге асырыл  майды |
| 44 | Сырдария өзені | "Жалағаш-Бұқарбай батыр" автокөлік жолы көпірінің тұсындағы өзеннің екі жақ жағалауы | 45.04856 ºC  64.65245 ºB | 45.04836 ºC  64.65082 ºB | 2500 метр | Шомылу жүзеге асырыл  майды |
| 45 | Елтай каналы | Жалағаш кенті тұсындағы каналдың екі жақ жағалауы | 45.06162 ºC  64.65609 ºB | 45.06160 ºC  64.65625 ºB | 2500 метр | Шомылу жүзеге асыры  лмайды |
| 46 | Коммунизм  каналы | Ақсу елді мекені тұсындағы каналдың екі жақ жағалауы | 45.05505 ºC  64.69816 ºB | 45.05481 ºC  64.69867 ºB | 1500 метр | Шомылу жүзеге асырыл  майды |
| 47 | Иіркөл  көлі | М.Шәменов елді мекені тұсында | 45.120911 ºC  64.497219 ºB | 45.120988 ºC  64.497082 ºB | 1500 метр | Шомылу жүзеге асырыл  майды |
| Сырдария ауданы | | | | | | |
| 48 | Сасық көлі | Жетікөл елді мекені тұсындағы учаске | 44.62684 ºC  65.57019 ºB | 44.62750 ºC  65.56069 ºB | 500 метр | Шомылу жүзеге асырыл  майды |
| 49 | Әйтек каналы | Әйтек су торабының тұсындағы каналдың екі  жақ жағалауы | 45.04173 ºC  64.97871 ºB | 45.04448 ºC  64.99058 ºB | 1000 метр | Шомылу жүзеге асырыл  майды |
| 50 | Сол жаға  магистрал  ды каналы (Шіркейлі) | Шаған елді мекені тұсындағы каналдың екі  жақ жағалауы | 44.89232 ºC  64.96722 ºB | 44.89626 ºC  64.95354 ºB | 1200 метр | Шомылу жүзеге асырыл  майды |
| 51 | Қараөзек арнасы | № 10 разъезд тұсындағы  арнаның екі  жақ жағалауы | 44.98768 ºC  65.27107 ºB | 44.98600 ºC  65.26705 ºB | 500 метр | Шомылу жүзеге асырыл  майды |
| 52 | Қалғандария көлі | Тереңөзек кенті тұсында | 45.02704 ºC  64.98713 ºB | 45.02940 ºC  64.97911 ºB | 800 метр | Шомылу жүзеге асырыл  майды |
| 53 | Cырдария өзені | Тереңөзек кентінің көпірі тұсындағы  өзеннің  екі жақ жағалауы | 45.01732 ºC  64.98941 ºB | 45.01559 ºC  64.98302 ºB | 1000 метр | Шомылу жүзеге асырыл  майды |
| Шиелі ауданы | | | | | | |
| 54 | Сырдария өзені | Жөлек елді мекені тұсындағы өзеннің екі жақ жағалауы | 44.2996969 ºC  66.4406679 ºB | 44.2862166 ºC  66.4212672 ºB | 1800 метр | Шомылу жүзеге асырыл  майды |
| 55 | Бұланбай бауы елді мекені тұсындағы өзеннің екі жақ жағалауы | 43.9176395 ºC  66.6102073 ºB | 43.8943015 ºC  66.6152660 ºB | 2000 метр | Шомылу жүзеге асырыл  майды |
| 56 | Ботабай елді мекені тұсындағы өзеннің екі жақ жағалауы | 44.3437265 ºC  66.2137949 ºB | 44.3530372ºC  66.1905562 ºB | 1300 метр | Шомылу жүзеге асырыл  майды |
| 57 | Р - 7 каналы | Бидайкөл елді мекенінің тұсында | 44.1535049 ºC  66.7393209 ºB | 44.1314809ºC  66.7451709 ºB | 3100 метр | Шомылу жүзеге асырыл  майды |
| 58 | Ханқожа көлі | Бәйгеқұм елді мекені | 44.3060025 ºC  66.5012387 ºB | 44.3233758 ºC  66.4669673 ºB | 2700 метр | Шомылу жүзеге асырыл  майды |
| Жаңақорған ауданы | | | | | | |
| 59 | К-1 каналы | Өзгент елді мекенінің тұсында | 43.747898 ºC  67.245869 ºB | 43.747369 ºC  67.244060 ºB | 1000 метр | Шомылу жүзеге асырыл  майды |
| 60 | Сырдария өзені | Жаңақорған кентінің қалқымалы көпірі тұсындағы өзеннің екі жақ жағалауы | 43.86476 ºC  67.20203 ºB | 43.86662 ºC  67.2029 ºB | 1000 метр | Шомылу жүзеге асырыл  майды |
| 61 | Тайпақкөл каналы | Жаңақорған кенті | 43.87797 ºC  67.24763 ºB | 44.88705 ºC  67.23963 ºB | 1000 метр | Шомылу жүзеге асырыл  майды |
| 62 | "Проток левый" каналы | Жаңақорған кенті | 43.88576 ºC  67.22705 ºB | 43.90898 ºC  67.22795 ºB | 3000 метр | Шомылу жүзеге асырыл  майды |
| 63 | Сунақата каналы | Төменарық елді мекенінің тұсында | 44.01756 ºC  67.02686 ºB | 44.03209 ºC  67.00165 ºB | 3000 метр | Шомылу жүзеге асырыл  майды |

      Ескертпе: Қызылорда облысының аумағында орналасқан су объектілерінде шомылуға тыйым салынған жерлер тізбесі "Қазақстан Республикасы төтенше жағдайлар министрлігі Қызылорда облысының төтенше жағдайлар департаменті" мемлекеттік мекемесімен ұсынылған ақпаратқа сәйкес қалыптастырылды.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК